Макарти је при томе као своју омиљену мету држао управо Труманову администрацију, коју је оптуживао да је "премекана" према Совјетима, заслужна за "губитак Кине" 1949. године, као и америчке поразе у Корејском рату. С друге стране је релативно брзо изградио чврсто политичко савезништво са породицом Кенеди, чије је припаднике - браћу Џона и Роберта - подржавао упркос томе што су били кандидати Демократске странке. У свему томе је значајну улогу играла и снажна подршка Католичке цркве.